วันนี้ฝนโปรยปราย เลยไม่ได้ออกไปไหน ลองมาเดินเล่นในห้างสรรพสินค้าใกล้ๆที่พักก็เลยได้เจอร้านขนมหวานสัญชาติเกาหลีน่าตาชวนลอง เลยเดินงงๆเข้าไป ตัวเราเองสั่ง "mango sherbet" เป็นน้ำแข็งไสกับมะม่วงหวานๆหอมๆโปะอยู่ด้านบนค่ะ รสชาติออกหวานจนถึงหวานมากสำหรับคนไม่ค่อยถนัดของหวานเช่นเรา แต่อร่อยค่ะ รับรอง
ส่วนเพื่อนที่ไปด้วยกัน นางสั่ง "chocolate sherbet" คล้ายกันค่ะ แต่น้ำแข็งค่อนข้างเป็นเกล็ดมากกว่า มีบราวนี่โปะมาข้างบน ราดช๊อคโกแลต ส่วนตัวไม่ได้ชิม แต่คนสั่งคอนเฟิร์มว่าอร่อย ส่วนเมนูอื่น ไม่ได้ลองค่ะ แต่ถือว่าน่ากิน จะมีพวก ตระกูล sherbet แบบที่เราสั่ง แซนด์วิช โทสต์ กาแฟ ชา น้ำผลไม้ อยากให้มาลองค่ะ

ปล.ช่วงนี้ที่เรามา เค้ามี sherbet ซื้อ 1 แถม 1 นะคะ (ไม่ทราบว่ารวมเมนูอื่นมั้ย) 